# Na temelju članka 28. Statuta Doma zdravlja Ministarstva unutarnjih poslova Republike Hrvatske, članka 140. Zakona o zdravstvenoj zaštiti („Narodne novine“ br. 150/08, 71/10, 139/10, 22/11, 84/11, 12/12, 35/12, 70/12, 82/13, 22/14, 70/16 i 131/17), Pravilnika o mjerilima za prijam specijalizanata („Narodne novine“ broj 83/15), a sukladno Planu specijalizacija za 2018. odobrenog dopisom Ministarstva zdravstva klasa: 131-01/18-01/105 ur. broj: 534-03-1-1/4-18-2 od 21. svibnja 2018. ravnateljica Doma zdravlja Ministarstva unutarnjih poslova Republike Hrvatske dana 21.12.2018. raspisuje

## N A T J E Č A J

**za zasnivanje radnog odnosa na neodređeno vrijeme (m/ž)**

**Natječaj se raspisuje za zasnivanje radnog odnosa na neodređeno vrijeme za doktore medicine zbog provođenja specijalističkog usavršavanja iz:**

1. Oftamologije i optometrije 1 izvršitelj,
2. kliničke radiologije 1 izvršitelj,
3. ginekologije i opstetricije 1 izvršitelj.

Uvjeti:

* zdravstveni radnik sa završenim integriranim preddiplomskim i diplomskim studijem zdravstvenog usmjerenja - doktor medicine
* odobrenje za samostalan rad (licenca),

**U prijavi na natječaj pristupnici trebaju uz zamolbu (obavezno navesti adresu elektroničke pošte i numerirani popis priložene dokumentacije) dostaviti neovjerene preslike slijedećih dokumenata**:

1. Životopis
2. Domovnica / potvrda o državljanstvu,
3. Osobna iskaznica,
4. Vjenčani ili rodni list i sl. (ukoliko osobni podaci nisu istovjetni na priloženim dokumentima)
5. Potvrdu o nekažnjavanju (ne starije od šest mjeseci)
6. Presliku diplome- potvrda o stručnoj spremi,
7. Prijepis položenih ispita na studiju,
8. Presliku uvjerenja o položenom stručnom ispitu,
9. Presliku odobrenje za samostalni rad (licenca).

**Radi utvrđivanja redoslijeda, pristupnici uz prijavu dostavljaju i:**

1. presliku potvrde o općem prosjeku ocjena tijekom studija i duljini trajanja studija,
2. presliku dokaza o nagradama za vrijeme studija,
3. presliku potvrde o statusu poslijediplomskog doktorskog studija,
4. dokaz o postignutom znanstvenom stupnju,
5. popis i presliku objavljenih radova s područja struke s naznakom mjesta i godine objave. Priložene preslike objavljenih radova biti će pregledane i bodovane.
6. presliku ugovora o radu ako je pristupnik radio u primarnoj zdravstvenoj zaštiti / bolničkoj zdravstvenoj ustanovi,
7. potvrdu od Hrvatskog zavoda za mirovinsko osiguranje o evidentiranom stažu (iz kojeg se vidi početak i kraj radnog staža), izdanu u natječajnom roku.
8. Potvrdu o sudjelovanju u Domovinskom ratu ( ako je sudionik Domovinskog rata).

Pristupnici trebaju imati najmanje odrađeni pripravnički staž.

Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski rod.Sukladno članku 13. stavak 2. Zakona o ravnopravnosti spolova, na natječaj se mogu javiti osobe oba spola (NN 82/08.).Pozivaju se kandidati koji ostvaruju prednost pri zapošljavanju sukladno čl.102., st. 1-3 Zakona o hrvatskim braniteljima iz Domovinskog rata i članovima njihovih obitelji NN (121/17) da dostave dokaze iz čl. 103., st.1. navedenog zakona u svrhu ostvarivanja prednosti pri zapošljavanju.

Popis dokumenata potrebnih za ostvarivanje prednosti pri zapošljavanju dostupni su na poveznici Ministarstva hrvatskih branitelja:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji se pozivaju na pravo prednosti pri zapošljavanju sukladno Zakonu o profesionalnoj rehabilitaciji i zapošljavanju osoba s invaliditetom, dužni su se pozvati na čl. 9. istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe sa invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Prijave s potrebnom dokumentacijom o ispunjavanju uvjeta iz natječaja podnose se Domu zdravlja Ministarstva unutarnjih poslova Republike Hrvatske,poštom (preporučeno) ili osobnom dostavom na urudžbeni zapisnik, s naznakom «Natječaj za specijalizaciju ….» u roku od 8 dana od objave natječaja u „Večernjem listu“ i „Narodnim novinama“, zaključno sa 31.12.2018.

Pristupnici moraju predati onoliko prijava i kompleta dokumentacije za koliko se grana specijalizacije natječu.

Razmatrat će se samo prijave zaprimljene do dana naznačenog u natječaju.

Nepravodobne i nepotpune prijave neće se razmatrati.

Bodovanje i razgovor obavlja se samo za one pristupnike koji su podnijeli pravovremenu i potpunu dokumentaciju.

Povjerenstvo će u roku od 15 dana od dana završetka natječajnog roka, a prije provođenja razgovora s pristupnicima, na oglasnoj ploči Doma zdravlja objaviti listu pristupnika s istaknutim bodovima koje su stekli prema pojedinom mjerilu.

Sa pristupnicima obavit će se psihološko testiranje.

Pozivi za testiranje biti će objavljeni na internetskoj stranici Doma zdravlja Ministarstva unutarnjih poslova Republike Hrvatske.

Pristupnici će o istom biti obaviješteni i elektronskim putem.

Nakon testiranja obavit će se razgovor. Na razgovoru su pristupnici obvezni Povjerenstvu predočiti izvornike dokumenata.

Lista rezultata svih pristupnika bit će objavljena na oglasnoj ploči Doma zdravlja Ministarstva unutarnjih poslova Republike Hrvatske.

**O terminima razgovora i objavljivanja liste rezultata svaki pristupnik će biti obaviješten putem elektroničke pošte pa je obavezno na zamolbi navesti adresu elektroničke pošte i telefonski broj na kojem je pristupnik dostupan.**

Odluka o izboru specijalizanata javno se objavljuje na oglasnoj ploči i na internetskoj stranici Doma zdravlja Ministarstva unutarnjih poslova Republike Hrvatske.

S izabranim pristupnikom sklapa se Ugovor o radu na neodređeno vrijeme uz ugovorni probni rad u trajanju od šest mjeseci i Ugovor o međusobnim pravima i obvezama.

Dom zdravlja zadržava pravo poništenja natječaja bez obveze obrazlaganja svoje odluke i bez ikakve odgovornosti prema kandidatima.

Prijavom na natječaj pristupnik daje privolu za prikupljanje i obradu svojih osobnih podataka navedenih u prijavi na natječaj te dokumentaciji dostavljenoj uz prijavu, u svrhu zapošljavanja, na dostavu obavijesti o rezultatima natječaja koja se dostavlja svim kandidatima, na objavu imena i prezimena odabranih kandidata, sve u skladu s odredbama Opće uredbe o zaštiti osobnih podataka. Dom zdravlja Ministarstva unutarnjih poslova jamči svakom prijavljenom kandidatu da će dostavljenu dokumentaciju koristiti isključivo u svrhu provođenja natječajnog postupka. Sve pristigle prijave adekvatno će biti zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima previđenim Pravilnikom o zaštiti i obradi arhivskog i registraturnog gradiva.

 RAVNATELJICA

 Dr.med. Ružica Biluš, spec. neurologije